Park Eun-hye

Park Eun-hye (Hangul: 박은혜; lahir di Incheon, 21 Februari 1977)  merupakan seorang pelakon Korea Selatan. Dia dikenali setelah melakonkan watak kecil dalam drama Dae Jang Geum, dimana drama ini juga popular di China yang menjadi titik permulaannya untuk mengecapi populariti di negara tersebut. Park juga berlakon sebagai pelakon utama dalam drama bersiri Taiwan, iaitu Silence bersama Vic Zhou dibawah arahan pengarah Zhang Zhong.

Kerjaya
Park Eun-hye mula melibatkan diri dalam industri hiburan pada tahun 1998. Namun beliau mulai dikenali pada tahun 2003 setelah melakonkan watak pembantu dalam drama Dae Jang Geum (juga dikenali sebagai Jewel in the Palace) dimana drama ini juga popular di negara China, sekaligus melonjakkan nama beliau sebagai pelakon dan mengecapi popularitinya di negara-negara Asia. 

Selepas memegang sebagai watak kedua utama dalam drama 18 vs. 29, beliau mengembangkan lagi bakat lakonannya di Taiwan melalui drama Silence (2006) dan berlakon bersama dengan pelakon Vic Zhou. Pada tahun berikutnya, beliau membintangi drama Yi San (2007). 

Park memutuskan untuk membintangi filem seni arahan Hong Sang-soo berjudul Night and Day walaupun tanpa menerima sebarang bayaran, dan lakonannya melalui filem tersebut menerima anugerah Pelakon Terbaru Terbaik di Busan Film Critics Association, sekaligus ia merupakan anugerah pertamanya setelah hampir 10 tahun berkecimpung dalam bidang lakonan. Pada tahun 2010, Park membintangi sebuah drama harian, Pink Lipstick dan melakonkan watak sebagai wanita malang dalam drama tersebut. 

Pada tahun 2012, beliau memulakan karier sebagai pengacara bersama dalam program variasi Queen of Beauty dan Sold Out di tvN. Meskipun bergelar pelakon yang berasal daripada Korea Selatan, namun Park lebih dikenali di China berbanding dinegara kelahirannya sendiri. Di China, beliau juga terkenal sebagai model dan jurucakap produk barangan jualan kosmetik dan makanan seperti Hana Cosmetics dan Yonseng Tangerine Chocolate (sempena nama watak beliau dalam Dae Jang Geum) dimana produk-produk ini memperoleh keuntungan sebanyak 25 juta dollars sepanjang tahun 2009.

Kehidupan peribadi
Park telah mengahwini seorang usahawan, Kim Han-sup pada 27 April 2008 di Hotel Shilla, Seoul. Pada tahun 2011, beliau telah selamat melahirkan anak kembar lelakinya, Kim Jae-wan dan Kim Jae-ho. 

Namun, pada September 2018, pasangan ini telah disahkan bercerai setelah hampir 10 tahun mendirikan rumah tangga. Alasan utama berlakunya penceraian tersebut adalah disebabkan berlakunya selisih faham diantara mereka. Mahkamah kemudian memutuskan bahawa hak penjagaan anak kembar mereka diberikan kepada Park.

Filemografi

Filem

Drama TV

Drama Web

Penampilan Televisyen

Anugerah & pencapaian

Rujukan